Հայկական եկեղեցի այցերի ժամանակ հոգեւոր երաժշտութիւնն էր, որ մանուկ հասակում Սիպիլի մօտ սէր է արթնացրել դէպի արուեստի այս ժանրը: Ու թէեւ Սիպիլը երաժշտական կրթութիւն չստացաւ, իսկ յետագայում աշխատանքի անցաւ տնտեսագէտի իր մասնագիտութեամբ, երբեք չհեռացաւ երաժշտութիւնից: Հաւատարիմ մնալով երգարուեստի նկատմամբ իր նախասիրութեանը, Սիպիլը 1991 թուականից հանդէս է գալիս Պոլսի «Սուրբ Վարդանանց» երգչախմբում: Երաժշտական նրա յետագայ ուղին նախանշւում է պոլսահայ յայտնի երգահան Մաժակ Թոշիկեանի հետ հանդիպումից յետոյ: